དེང་ཆོས་རྗེ་ས་པཎ་གྱི་སྐུ་གདུང་མཆོད་རྟེན་དུ་གྲགས་པའི་མཆོད་རྟེན་ཞིག་རོ་ཞིག་འདུག་པ་༼མདོ་སྨད་ཆོས་འབྱུང་༽སོགས་ལས་གསུངས་པའི་རིང་བསྲེལ་ནང་བཞུགས་ཀྱིས་གདུང་རྟེན་བཀའ་གདམས་མཆོད་རྟེན་དེ་ཡིན་པར་བཤད་ལ།དེ་གའི་དཀར་ཆག་དང་ངོ་སྤྲོད་ལས་ཕྱི་ལོལོའི་ལུགས་རྙིང་གི་ཟླ་བཞི་བའི་ཚེས་ཉེར་གསུམ་ཉིན་ལང་ཇིའི་མཁར་འདིར་ས་ཡོམ་ཆེན་པོ་ཞིག་བྱུང་བ་ལས་སྔོན་གྱི་མཆོད་རྟེན་ལ་གནོད་སྐྱོན་ཐེབས་ཏེ་ད་ལྟའི་རྣམ་པ་འདི་བྱུང་བ་ཡིན་ཟེར།ད་ལྟའི་མཆོད་རྟེན་ཞིག་རོའི་རྟེན་གྱི་རྨང་གི་བཀོད་པ་ནི་གྲུ་བཞི་ཅན་ཡིན་ལ།རྟེན་ཕུང་ནི་ཟུར་གསུམ་ཅན་གྱི་བཀོད་པར་གྲུབ།རྟེན་ཕུང་གི་ཞེང་ཚད་ལ་ཕལ་ཆེར་རྨི་བརྒྱད་ཙམ་དང་སྤྱིའི་མཐོ་ཚད་ལ་རྨི་ལྔ་ཙམ་དང་།ཐམས་ཅད་སོ་ཕག་དཀར་རྩི་མས་གྲུབ་པར་འདུག་པས་མ་འཇིག་པའི་སྔོན་རྒྱ་ནག་གི་ཡིག་ཚང་དུ་བཤད་པ་བཞིན་མཆོད་རྟེན་དཀར་པོ་ཞིག་ཡིན་པ་སྨོས་མ་དགོས་པ་རེད།